NSU Wankel Spider

NSU Wankel Spider er en bilmodell fra den tyske bilprodusenten NSU, som ble produsert mellom 1964 og 1967. Modellen var den første serieproduserte bilen med wankelmotor, og var designet av italienske Bertone. 

Modellen var basert på NSU Sport Prinz, og hadde en hekkmontert wankelmotor på 0,5 liter (497,5 cm³) med en effekt på 50 hestekrefter, som drev bilen fra 0-100 km/t på 14,5 sekunder.

Modellen ble produsert i totalt 2 375 eksemplarer før den gikk ut av produksjon i 1967.

Kategori:NSU-modeller
NSU Wankel Spider
Kategori:Bilmodeller introdusert i 1964